Οδηγός χρήσης του Cyber-shot
Εκτύπωση
Αρχική σελίδα > Προβολή εικόνων σε τηλεόραση > Προβολή μιας εικόνας σε τηλεόραση HD (υψηλής ευκρίνειας) > Προβολή μιας εικόνας σε τηλεόραση HD μέσω του καλωδίου HDMI (πωλείται χωριστά)

## Προβολή μιας εικόνας σε τηλεόραση HD μέσω του καλωδίου HDMI (πωλείται χωριστά)

Συνδέστε την κάμερα σε τηλεόραση υψηλής ευκρίνειας που διαθέτει υποδοχή HDMI με καλώδιο HDMI (πωλείται χωριστά).

1. Απενεργοποιήστε την κάμερα και την τηλεόραση.

1. Συνδέστε την υποδοχή HDMI της κάμερας (A) και το βύσμα HDMI της τηλεόρασης (B) μέσω του καλωδίου HDMI (πωλείται χωριστά) (C).

1. Ενεργοποιήστε την τηλεόραση και ρυθμίστε την είσοδο.

1. Πιέστε το κουμπί (Αναπαραγωγή) για να ενεργοποιήσετε την κάμερα.

Οι εικόνες που έχουν εγγραφεί με την κάμερα εμφανίζονται στην τηλεόραση. Επιλέξτε την επιθυμητή εικόνα με τον τροχό ελέγχου.
"PhotoTV HD"
Η κάμερα αυτή είναι συμβατή με το πρότυπο "PhotoTV HD".
Όταν συνδέετε μια τηλεόραση της Sony που είναι συμβατή με "PhotoTV HD" μέσω καλωδίου HDMI (πωλείται χωριστά), μπορείτε να απολαύσετε έναν ολόκληρο κόσμο φωτογραφιών με τη συναρπαστική ποιότητα Full HD.

- Το "PhotoTV HD" επιτρέπει τη λεπτομερή έκφραση λεπτών υφών και χρωμάτων που μοιάζουν με φωτογραφίες.

- Όταν η κάμερα συνδεθεί με τηλεόραση Sony που είναι συμβατή με λειτουργία Video Α χρησιμοποιώντας καλώδιο HDMI, η τηλεόραση θα ρυθμιστεί αυτόματα στην ποιότητα εικόνας που είναι η πιο κατάλληλη για ακίνητες εικόνες. Όταν η τηλεόραση είναι ρυθμισμένη σε βίντεο, η ρύθμιση της ποιότητας εικόνας είναι κατάλληλη για ταινίες.

- Κατά την αναπαραγωγή μιας ταινίας σε [Προβολή AVCHD], συνιστάται να ρυθμίσετε το[Τρόπος προβολής] σε [Προβολή AVCHD].

- Για λεπτομέρειες, βλ. οδηγίες λειτουργίας της τηλεόρασης.

Παρατηρήσεις

- Δεν είναι δυνατή η αναπαραγωγή σε μορφή HD εικόνων που έχουν εγγραφεί σε μέγεθος εικόνας [VGA].

- Ο χαρακτηριστικός ήχος [Μπιπ] είναι σταθερός σε [Κλείστρο].

- Μη συνδέετε την κάμερα και τον εξοπλισμό προς σύνδεση και με τους δύο ακροδέκτες εξόδου. Όταν η κάμερα και η τηλεόραση είναι συνδεδεμένες με ακροδέκτες εξόδου, δεν παράγεται εικόνα ή ήχος. Τέτοια σύνδεση μπορεί επίσης να προκαλέσει πρόβλημα στην κάμερα ή/και τον συνδεδεμένο εξοπλισμό.

- Η κάμερα ενδεχομένως να μη λειτουργεί σωστά με μερικές τηλεοράσεις υψηλής ευκρίνειας (HD). Για παράδειγμα, ίσως να μην μπορείτε να προβάλλετε βίντεο στην τηλεόραση υψηλής ευκρίνειας ή να ακούσετε ήχο από την τηλεόραση υψηλής ευκρίνειας (HD).

- Χρησιμοποιήστε καλώδιο HDMI με το λογότυπο HDMI.

- Χρησιμοποιήστε ένα μίνι σύνδεσμο HDMI στο ένα άκρο (για τη κάμερα) και ένα κατάλληλο σύνδεσμο για σύνδεση με την τηλεόραση στο άλλο άκρο.

- Η εγγραφή μπορεί να σταματήσει αυτόματα για την προστασία της κάμερας, μετά από μια χρονική περίοδο, αν κάνετε λήψη ταινιών όταν η κάμερα και η τηλεόραση είναι συνδεδεμένες με καλώδιο HDMI (πωλείται χωριστά).

- Οι ταινίες σε [Προβολή AVCHD] είναι ταινίες που έχουν εγγραφεί με το [Μορφή ταινίας] ρυθμισμένο σε [AVCHD 60i/60p] (για συσκευές συμβατές με 1080 60i) ή [AVCHD 50i/50p] (για συσκευές συμβατές με 1080 50i).

Σχετικό θέμα
Προβολή εικόνων 3D σε τηλεόραση 3D
Πίσω στην κορυφή