Οδηγός χρήσης του Cyber-shot
Εκτύπωση
Αρχική σελίδα > Λήψη > Ρύθμιση της λειτουργίας λήψης ακίνητων εικόνων > Λήψη με χειροκίνητη έκθεση

## Λήψη με χειροκίνητη έκθεση

Μπορείτε να κάνετε λήψη στην αγαπημένη σας έκθεση αν ρυθμίσετε χειροκίνητα την ταχύτητα κλείστρου και την τιμή διαφράγματος.

1. Ρυθμίστε το καντράν λειτουργιών στο (Λήψη με χειροκίνητη έκθεση).

1. Πατήστε στον τροχό ελέγχου για να επιλέξετε την ταχύτητα κλείστρου, το διάφραγμα (τιμή F), την εστίαση ή την ταχύτητα ISO.

- Κάθε φορά που πατάτε το κέντρο του τροχού ελέγχου, θα αλλάζει το στοιχείο προς ρύθμιση.

- Όταν θέλετε να ρυθμίσετε την εστίαση, μπορείτε επίσης να επιλέξετε MENU [Εστίαση] και να επιλέξετε (AF σε ευέλικτο σημείο), (Ημι-χειροκίνητα) ή (Χειροκίνητη εστίαση).

- Κατά τη λήψη σε λειτουργία Λήψης με χειροκίνητη έκθεση με το κλείστρο χαμόγελου στο [Ναι], ο τροχός ελέγχου χρησιμοποιείται για την παρακολούθηση εστίασης. Μερικές ρυθμίσεις, όπως ταχύτητα κλείστρου, διάφραγμα (τιμή F), εστίαση και ISO δεν είναι δυνατό να ρυθμιστούν.

1. Περιστρέψτε τον τροχό ελέγχου για να επιλέξετε μια τιμή.

Τροχός ελέγχου | Χαρακτηριστικό
| Μετακίνηση στοιχείων
| Ρυθμίσεις ταχύτητας κλείστρου, διαφράγματος (τιμή F), εστίασης ή ταχύτητας ISO

- Επιλέξτε μια ταχύτητα κλείστρου από 1/1600 δευτερόλεπτα έως 30 δευτερόλεπτα.

- Όταν το ζουμ ρυθμιστεί πλήρως σε W, μπορείτε να επιλέξετε διάφραγμα ίσο με F3,3 ή F8 [όταν χρησιμοποιείται με το εσωτερικό φίλτρο ND (Ουδέτερη πυκνότητα)].
  Όταν το ζουμ ρυθμιστεί πλήρως σε T, μπορείτε να επιλέξετε διάφραγμα ίσο με F5,9 ή F14 [όταν χρησιμοποιείται με το εσωτερικό φίλτρο ND (Ουδέτερη πυκνότητα)].

1. Πατήστε το κουμπί κλείστρου για να κάνετε λήψη της εικόνας.

Ρύθμιση της ταχύτητας κλείστρου και του διαφράγματος (τιμή F)
Η διαφορά μεταξύ των ρυθμίσεων και της σωστής έκθεσης όπως κρίνεται από την κάμερα εμφανίζεται ως EV στην οθόνη.
A: Ταχύτητα κλείστρου
B: Διάφραγμα (τιμή F)
C: EV

- Η τιμή 0EV κρίθηκε ως η πιο κατάλληλη από την κάμερα.

- Όταν η ταχύτητα κλείστρου είναι ίση με ένα δευτερόλεπτο ή πιο αργή, η ταχύτητα κλείστρου υποδεικνύεται από το σύμβολο [”], για παράδειγμα, [1”].

- Όταν ρυθμίσετε την ταχύτητα κλείστρου σε μικρότερη τιμή, συνιστάται η χρήση τριπόδου για την αποφυγή των επιπτώσεων των κραδασμών.

- Όταν η ταχύτητα κλείστρου γίνει πιο αργή από μια ορισμένη ταχύτητα, η λειτουργία αργής ταχύτητας κλείστρου NR ενεργοποιείται αυτόματα για τη μείωση του θορύβου εικόνας και στην οθόνη εμφανίζεται η ένδειξη .

- Αν επιλέξετε αργές ταχύτητες κλείστρου, χρειάζεται χρόνος για την επεξεργασία των δεδομένων.

Παρατηρήσεις

- Αν δεν επιτευχθεί σωστή έκθεση από τις ρυθμίσεις σας, οι ενδείξεις τιμής ρύθμισης στην οθόνη θα αναβοσβήνουν όταν πατήσετε το κουμπί κλείστρου μέχρι τη μέση της διαδρομής. Μπορείτε να κάνετε λήψη σε αυτή την κατάσταση, αλλά συνιστάται να ρυθμίσετε εκ νέου την έκθεση.

- Μπορεί να μην είστε σε θέση να ρυθμίσετε κάποιες λειτουργίες ή στοιχεία MENU ανάλογα με την επιλεγμένη λειτουργία ΕΓΓ. Για λεπτομέρειες, δείτε "Λειτουργίες που δεν διατίθενται σε μερικές λειτουργίες ΕΓΓ" [Πληροφ.] και "Στοιχεία MENU που δεν διατίθενται σε μερικές λειτουργίες ΕΓΓ". [Πληροφ.]

Σχετικό θέμα
ISO
EV
Εστίαση
Πίσω στην κορυφή