Οδηγός χρήσης του Cyber-shot
Εκτύπωση
Αρχική σελίδα > Αντιμετώπιση προβλημάτων > Αντιμετώπιση προβλημάτων > Λήψη ακίνητων εικόνων/ταινιών

## Λήψη ακίνητων εικόνων/ταινιών

Δεν είναι δυνατή η εγγραφή εικόνων.

- Εάν εγγράφονται εικόνες στην εσωτερική μνήμη ακόμη και όταν εισάγετε μια κάρτα μνήμης στην κάμερα, βεβαιωθείτε ότι έχετε εισάγει την κάρτα μνήμης μέχρι τέρμα στην κάμερα.

- Ελέγξτε την ελεύθερη χωρητικότητα της εσωτερικής μνήμης ή της κάρτας μνήμης. Αν είναι γεμάτη, κάντε ένα από τα παρακάτω:

- Διαγράψτε τις άχρηστες εικόνες. [Πληροφ.] [Πληροφ.]

- Αλλάξτε την κάρτα μνήμης.

- Δεν μπορείτε να εγγράψετε εικόνες ενώ φορτίζετε το φλας.

- Όταν εγγράφετε ταινίες, συνιστάται να χρησιμοποιείτε τις ακόλουθες κάρτες μνήμης:

- Μέσο "Memory Stick PRO Duo" μέσο (Mark2), μέσο "Memory Stick PRO-HG Duo"

- Κάρτα μνήμης SD, κάρτα μνήμης SDHC ή κάρτα μνήμης SDXC (τάξη 4 ή πιο γρήγορη)

- Ρυθμίστε το [Λειτουρ. επίδειξης] σε [Όχι]. [Πληροφ.]

Η λειτουργία κλείστρου χαμόγελου δεν λειτουργεί.

- Δεν πραγματοποιείται λήψη καμίας εικόνας αν δεν ανιχνευτεί ένα πρόσωπο που χαμογελά. [Πληροφ.]

- Ρυθμίστε το [Λειτουρ. επίδειξης] σε [Όχι].[Πληροφ.]

Η λειτουργία κατά του θολώματος δεν λειτουργεί.

- Η λειτουργία κατά του θολώματος ενδέχεται να μη λειτουργεί σωστά κατά τη φωτογράφηση νυχτερινών σκηνικών.

- Φωτογραφήστε αφού πιέσετε το κουμπί του κλείστρου μέχρι τη μέση της διαδρομής.

Η εγγραφή καθυστερεί πολύ.

- Όταν η ταχύτητα κλείστρου γίνει πιο αργή από συγκεκριμένη ταχύτητα, για παράδειγμα όταν κάνετε λήψη εικόνων σε σκοτεινά μέρη, η κάμερα μειώνει αυτόματα το θόρυβο εικόνας. Η λειτουργία αυτή ονομάζεται αργό κλείστρο NR (μείωση θορύβου) και η λήψη διαρκεί περισσότερο χρόνο.

Η εικόνα δεν είναι εστιασμένη.

- Το θέμα είναι πολύ κοντά. Κατά τη λήψη, φροντίστε να τοποθετήσετε το φακό σε απόσταση από το θέμα που είναι πιο μεγάλη από την πιο μικρή απόσταση λήψης (περίπου 5 cm (W)/1 m 20 cm (T) από το φακό).

- Κατά τη λήψη ακίνητων εικόνων στην επιλογή σκηνικού, επιλέγεται η λειτουργία (Ημίφως), (Τοπία), (Πυροτεχνήματα) ή (Προηγμένη λήψη αθλητικών).

Το ζουμ δεν λειτουργεί.

- Δεν μπορείτε να χρησιμοποιήσετε το οπτικό ζουμ όταν:

- Γίνεται λήψη σε λειτουργία ευφυούς ημικυκλικού πανοράματος

- Γίνεται λήψη σε λειτουργία ημικυκλικού πανοράματος 3D

- Γίνεται λήψη σε σάρωση πολλαπλών γωνιών

- Δεν μπορείτε να χρησιμοποιήσετε το έξυπνο ζουμ ανάλογα με το μέγεθος εικόνας. [Πληροφ.]

- Δεν μπορείτε να χρησιμοποιήσετε το ψηφιακό ζουμ όταν:

- Γίνεται λήψη σε λειτουργία βελτιωμένης αυτόματης προσαρμογής

- Λήψη σε λειτουργία αποεστίασης φόντου

- Γίνεται λήψη ακίνητων εικόνων 3D

- Η λειτουργία (HDR διόρ. οπίσθ. φωτισμ.) ή (Προηγμένη λήψη αθλητικών) επιλέγεται στην Επιλογή σκηνικού.

- Η λειτουργία κλείστρου χαμόγελου είναι ενεργή.

- Το [Χρονοδιακόπτης] είναι ρυθμισμένο σε [Αυτοπορτραίτο ενός ατόμου] ή [Αυτοπορτραίτο δύο ατόμων].

Δεν είναι δυνατή η επιλογή της λειτουργίας ανίχνευσης προσώπου.

- Μπορείτε να επιλέξετε την ανίχνευση προσώπου μόνον όταν η λειτουργία εστίασης είναι ρυθμισμένη στο [Πολλαπλή AF] και η λειτουργία φωτομέτρου είναι ρυθμισμένη στο [Πολλαπλή].

Το φλας δεν λειτουργεί.

- Δεν μπορείτε να χρησιμοποιήσετε το φλας όταν:

- Λήψη σε λειτουργία αποεστίασης φόντου

- Έχει επιλεγεί η λειτουργία ριπής. [Πληροφ.]

- Είναι επιλεγμένη η λειτουργία (Μείωση θολώματος κίνησης), (Ημίφως), (Ημίφως σε λήψεις με το χέρι), (Υψηλή ευαισθησία), (Πυροτεχνήματα) ή (Προηγμένη λήψη αθλητικών) σε Επιλογή σκηνικού.

- Γίνεται λήψη σε λειτουργία ημικυκλικού πανοράματος

- Λήψη σε λειτουργία 3D

- Λήψη σε λειτουργία ταινίας

- Ρυθμίστε το φλας σε [Ναι] όταν η κάμερα είναι ρυθμισμένη σε Λήψη με χειροκίνητη έκθεση ή η επιλογή σκηνικού είναι ρυθμισμένη σε λειτουργία (Τοπία), (HDR διόρ. οπίσθ. φωτισμ.), (Φαγητά), (Κατοικίδιο), (Παραλία) ή (Χιόνι). [Πληροφ.]

Εμφανίζονται θολά, λευκά, κυκλικά στίγματα σε εικόνες που έχουν φωτογραφηθεί με τη χρήση φλας.

- Το φως του φλας αντανακλάται στα σωματίδια (σκόνη, γύρη, κτλ.) του αέρα και εμφανίζεται στην εικόνα. Δεν πρόκειται για δυσλειτουργία. [Πληροφ.]

Η λειτουργία κοντινής φωτογράφησης (Μάκρο) δεν λειτουργεί.

- Η κάμερα ρυθμίζει την εστίαση αυτόματα. Πατήστε παρατεταμένα το κουμπί κλείστρου μέχρι τη μέση της διαδρομής. Μπορεί να χρειαστεί λίγος χρόνος για τη ρύθμιση εστίασης όταν φωτογραφίζετε ένα θέμα σε κοντινή απόσταση.

- Στην επιλογή σκηνικού, επιλέγεται η λειτουργία (Τοπία), (Ημίφως), (Πυροτεχνήματα) ή (Προηγμένη λήψη αθλητικών).

Δεν εμφανίζονται η ημερομηνία και η ώρα στην οθόνη LCD.

- Ενώ φωτογραφίζετε, δεν εμφανίζονται η ημερομηνία και η ώρα. Εμφανίζονται μόνο κατά τη διάρκεια της αναπαραγωγής.

Η τιμή F και η ταχύτητα του κλείστρου αναβοσβήνουν όταν πατάτε παρατεταμένα το κουμπί κλείστρου μέχρι τη μέση της διαδρομής.

- Η έκθεση είναι λάθος. Διορθώστε την έκθεση. [Πληροφ.]

Τα χρώματα της εικόνας δεν είναι σωστά.

- Ρυθμίστε την ισορροπία λευκού [Πληροφ.] ή την Αλλαγή ισορροπίας λευκού [Πληροφ.].

Στην εικόνα εμφανίζεται θόρυβος όταν κοιτάτε την οθόνη σε σκοτεινά μέρη.

- Η κάμερα επιδιώκει να αυξήσει την ορατότητα της οθόνης φωτίζοντας προσωρινά την εικόνα υπό συνθήκες χαμηλού φωτισμού. Δεν έχει επίπτωση στην εγγεγραμμένη εικόνα.

Μπορείτε να δείτε μια σκοτεινή σκιά στην εικόνα.

- Ανάλογα με τη φωτεινότητα του θέματος, ίσως δείτε μια σκοτεινή σκιά όταν αλλάζετε το διάφραγμα. Δεν πρόκειται για δυσλειτουργία.

Τα μάτια του θέματος βγαίνουν κόκκινα.

- Ρυθμίστε το [Μείωση κόκ ματιών] σε [Αυτόματα] ή [Ναι]. [Πληροφ.]

- Φωτογραφίστε το θέμα χρησιμοποιώντας το φλας σε απόσταση μικρότερη από το εύρος του φλας.

- Φωτίστε το δωμάτιο και φωτογραφήστε το θέμα.

- Ρετουσάρετε την εικόνα με το [Ρετουσάρισμα] [Διόρθωση κόκκινων ματιών] στο μενού προβολής [Πληροφ.] ή διορθώστε χρησιμοποιώντας "PMB".

Εμφανίζονται κουκκίδες και παραμένουν στην οθόνη.

- Δεν πρόκειται για δυσλειτουργία. Οι κουκκίδες αυτές δεν εγγράφονται.

Δεν είναι δυνατή η φωτογράφηση διαδοχικών εικόνων.

- Η εσωτερική μνήμη ή η κάρτα μνήμης είναι γεμάτη. Διαγράψτε τις άχρηστες εικόνες. [Πληροφ.] [Πληροφ.]

- Το επίπεδο μπαταρίας είναι χαμηλό. Εισάγετε μια φορτισμένη μπαταρία.

Η ίδια εικόνα φωτογραφίζεται αρκετές φορές.

- Ρυθμίστε το [Ρυθμίσεις ριπής] σε [Μονή]. [Πληροφ.]

- Το [Αναγνώριση σκηνής] είναι ρυθμισμένο σε [Προηγμένο]. [Πληροφ.]

Όταν αλλάξει η φωτεινότητα του θέματος, θα ακουστεί ένας χαρακτηριστικός ήχος "κλικ".

- Αυτός είναι ο ήχος λειτουργίας του φίλτρου ND στο εσωτερικό του φακού. Δεν πρόκειται για δυσλειτουργία.

Πίσω στην κορυφή