Οδηγός χρήσης του Cyber-shot
Εκτύπωση
Αρχική σελίδα > Πριν από τη χρήση > Χρήση της εσωτερικής μνήμης > Χρήση της εσωτερικής μνήμης

## Χρήση της εσωτερικής μνήμης

Σχετικά με τα δεδομένα εικόνας που έχουν αποθηκευτεί στην εσωτερική μνήμη
Η κάμερα έχει περίπου 19 MB εσωτερικής μνήμης. Η μνήμη αυτή δεν αφαιρείται. Μπορείτε να εγγράψετε ακίνητες εικόνες στην εσωτερική μνήμη όταν δεν έχει τοποθετηθεί κάρτα μνήμης στην κάμερα.

#### Όταν έχει εισαχθεί κάρτα μνήμης

[Εγγραφή]: Οι εικόνες εγγράφονται στην κάρτα μνήμης.
[Αναπαραγωγή]: Αναπαράγονται οι εικόνες στην κάρτα μνήμης.
[Μενού, Ρυθμίσεις, κτλ.]: Μπορούν να διεξαχθούν διάφορες λειτουργίες σε εικόνες στην κάρτα μνήμης.

#### Όταν δεν έχει εισαχθεί κάρτα μνήμης

[Εγγραφή]: Οι εικόνες εγγράφονται χρησιμοποιώντας την εσωτερική μνήμη. Ωστόσο, δεν μπορούν να εγγραφούν ταινίες στην εσωτερική μνήμη.
[Αναπαραγωγή]: Αναπαράγονται οι εικόνες που έχουν αποθηκευτεί στην εσωτερική μνήμη.
[Μενού, Ρυθμίσεις, κτλ.]: Μπορούν να διεξαχθούν διάφορες λειτουργίες σε εικόνες που είναι αποθηκευμένες στην εσωτερική μνήμη.

### Σχετικά με τα δεδομένα εικόνας που έχουν αποθηκευτεί στην εσωτερική μνήμη

Συνιστάται να δημιουργείτε αντίγραφα (εφεδρικά αντίγραφα) των δεδομένων χρησιμοποιώντας μία από τις παρακάτω μεθόδους.

#### Για να αντιγράψετε (δημιουργήσετε εφεδρικά αντίγραφα) δεδομένα σε σκληρό δίσκο του υπολογιστή σας

Χωρίς να έχει τοποθετηθεί κάρτα μνήμης στην κάμερα, εισάγετε τις εικόνες στον υπολογιστή. [Πληροφ.] [Πληροφ.]

#### Για να αντιγράψετε (δημιουργήσετε εφεδρικά αντίγραφα) δεδομένα σε κάρτα μνήμης

Ετοιμάστε μια κάρτα μνήμης με επαρκή ελεύθερη χωρητικότητα και κατόπιν αντιγράψτε τις εικόνες της εσωτερικής μνήμης στην κάρτα μνήμης. [Πληροφ.]
Παρατηρήσεις

- Δεν μπορείτε να μεταφέρετε δεδομένα εικόνων από κάρτα μνήμης στην εσωτερική μνήμη.

- Αν πραγματοποιήσετε σύνδεση USB μεταξύ της κάμερας και του υπολογιστή με καλώδιο USB ακροδεκτών πολλαπλών χρήσεων, μπορείτε να μεταφέρετε σε υπολογιστή δεδομένα που είναι αποθηκευμένα στην εσωτερική μνήμη. Ωστόσο, δεν μπορείτε να μεταφέρετε δεδομένα από τον υπολογιστή στην εσωτερική μνήμη.

Πίσω στην κορυφή